**Kinn Vestkyst**

Allgrain, 20 liter

“*Vestkyst er et kraftig humlet indiaøl med klassiske humler som Amarillo, Cascade, Simcoe og CTZ. Sene tilsetninger sørger for at mest mulig digg presses ut av disse humlen. Kombinert med fruktig, engelsk gjær og en solid maltbase blir dette et balansert øl som ikke står tilbake for noe.”*

Forventet resultat:

|  |  |
| --- | --- |
| OG: **1.073** | FG: **1.014** |
| IBU: **72** | ABV: **7,7%** |
| **20 EBC** | Effektivitet: **75%** |

**Malt:**

5,8 kg Best Pale Malt, 5 EBC

300 g Weyermann Caraamber, 71 EBC

270 g Weyermann Caramunich II, 120 EBC
*Totalt: 6,37 kg*

**Humle:**

**Tilsetning 1**: 15g CTZ,15g Simcoe, 15g Centennial, 30 min.

**Tilsetning 2:** 15g CTZ, 15g Simcoe, 15g Centennial, 15 min

**Tilsetning 3**: 15g CTZ, 15g Simcoe, 15g Centennial, 2 min.

**Tilsetning 4**: 15g Amarillo, 15g CTZ, 15g Simcoe, 15g Centennial, tørrhumle 7 dager

*Totalt: 195 g*

**Anbefalt gjær:**

Lallemand New England

Safale S-04

White Labs WLP066 London Fog

*Du trenger omtrent 340 milliarder celler.*

**Vi anbefaler:**

Gjærnæring, tilsettes i de siste 15 minuttene av koketiden for å gi gjæret bedre vekstvilkår.

Klarningsmiddel. Gir klarere øl ved å øke utfellingen av proteiner.

Rehydrering av tørrgjær:I en desinfisert beholder tilsettes 1 dl vann på ca. 30-35 °C per pakke tørrgjær. La det trekke i 20 min, deretter røres det inn og er klart til bruk.

Gjærstarter til fersk gjær:Sjekk vår gjærstarterguide på bryggselv.no/blogg/gjaerstarter/

**Mesking:**

Du kan meske på flere måter. Det enkleste er en enstegs infusjonsmesk:

*67°C i 60 minutter, 78°C i 10 min.*

Hvor mye vann du skal bruke avhenger av utstyret ditt:

**Beregning av meskevann**
Antall liter meskevann varierer ut i fra utstyret du bruker. Er du usikker kan du ta utgangspunkt i 21 liter meskevann.

**Beregning av skyllevann**Målet er et kokevolum på ca. 28 liter.
Anslagsvis kan du skylle med ca. 13 liter vann på 79°C. Noter det ned og gjør eventuelle justeringer neste gang.

**Koking:**

Dette settet kokes i 90 minutter. Tilsett humle som angitt under “Koking” i sjekklisten på neste side.

**Gjæring:**
Det er viktig å bruke riktig mengde gjær på rett temperatur. Husk at gjæret lager ølet!

14 dager på 20°C

*Husk å oksygenere vørteren ved risting, vørterlufter eller ren oksygen.*

**Flasking:**

For å få kullsyre på flaskene må du tilsette litt sukker når du flasker. Det er viktig å bruke passe mengde sukker:

Bruk 6 gram sukker per liter ferdig øl.

**Tapping på fat:**

Dette ølet bør ha 2,5 volumer CO2.

**Lagringstid:**

Først to uker ved romtemperatur for karbonering, deretter kaldt i to til tre uker.

**På bryggedagen:**

|  |  |
| --- | --- |
| **Navn:** |  |

|  |  |
| --- | --- |
| **Bryggedato:** | **Batchnummer:** |

**Forberedelser**

* Vannmengde målt opp
* Vannjusteringer målt opp
* Alt bryggeutstyr rengjort
* Blandet Star San
* Alle ventilene er lukket
* Fylt opp meskevann

**Mesking**

*67°C i 60 min., 78°C i 10 min.*

|  |  |  |  |
| --- | --- | --- | --- |
| **Antall liter meskevann** | **Antall liter skyllevann** | **Målt mesketemp.** | **Meskestart kl.** |
|  |  |  |  |

* Meskevann har nådd ønsket temperatur
* Malt tilsatt og klumper rørt ut
* Skyllevann målt opp og på 78°C
* Ferdig mesket
* Ferdig skylt

**Koking**

*I 90 minutter, tilsett humle underveis:*

|  |  |
| --- | --- |
| **Kokestart kl.:** | **Antall liter til kok:** |

* **Tilsetning 1:** 30 minutter
* **Tilsetning 2:** 15 minutter
* Tilsatt gjærnæring og klarningsmiddel, 15 minutter
* Vørterkjøler desinfisert under kok, 15 minutter
* **Tilsetning 3:** 2 minutter

**Etter koking**

* Vørter kjølt ned til 20°C
* Målt OG

|  |  |
| --- | --- |
| **OG:**  | **Effektivitet:** |

* Oksygenert vørteren
* Pitchet gjær
* Bryggeutstyr rengjort til neste gang

|  |  |
| --- | --- |
| **Gjæringstemp.:** | **Liter til gjæring:** |

**Etter 7 dager:**

* Tilsatt **tilsetning 4** - tørrhumle

**Etter 14 dager:**

* Målt FG
* Ølet flasket/fatet

|  |  |  |
| --- | --- | --- |
| **FG:** | **ABV:** | **Tappedato:** |

|  |
| --- |
| **Notater** |

**Enkel feilsøking**

**Det plopper ikke i gjærlåsen:**

Frykt ikke. CO2 kan lekke ut andre steder. Ta heller en SG-måling og se om tallet er lavere enn OG-målingen.
 **Jeg traff ikke OG**

Våre ølsett er beregnet ut i fra 75% effektivitet. Sørg for god sirkulasjon under mesking, ved røring eller pumpe.

**Jeg traff ikke FG**

Vanligvis skyldes dette at mesketemperaturen var for høy eller at du brukte for lite gjær. Noter det til neste gang. Husk oksygenering og gjærnæring.